《由上海乘轮船至九江，复雇渔船至安庆，作诗纪行五首 其一》
清代·华蘅芳

海角孤城屡戒严，摩挲箧底旧韬钤。上书已分裘终敝，去国翻成突不黔。

越俗竟无遗蟹稻，吴都犹自榷鱼盐。蓬莱总是蛟螭窟，云雾迷离莫久淹。

作者简介：（1833—1902）清江苏金匮人，字若汀。精研数学，深明格致。同治初，上海创立江南机器制造局，多所赞划。在翻译馆译算学、地质等书籍凡十二种。先后主讲上海格致书院、湖北自强学堂、两湖书院及无锡俟实学堂，造就数学人才甚众。又与徐寿制造黄鹄号轮船，为中国自造轮船之始。有《行素轩算学》、《行素轩文存、诗存》。译有《代数术》、《微积溯源》、《三角数理》、《合数术》、《决疑数学》等。